proxectonos/corpus_dominio_legal_administrativo_tmp huggingface dataset:
RESOLUCIÓN do 2 de xaneiro de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 17/01/2013

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma, a homologación dos ditos cursos, e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vaia realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Centro de Formación Ica, S.L., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Centro de Formación Ica, S.L.
3. Data:
Os días 24, 25 e 31 de xaneiro de 2013 e o día 1 de febreiro de 2013.
4. Lugar de realización:
Centro de Formación Ica, S.L.
Rúa Portela, nº 12, interior.
36205 Vigo.
Pontevedra.
5. Número de prazas:
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo do anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 2 de xaneiro de 2013
Entidade organizadora: Centro de Formación Ica, S.L.
Datas: os días 24, 25 e 31 de xaneiro de 2013 e o día 1 de febreiro de 2013.
Lugar de celebración do curso:
Centro de Formación Ica, S.L.
Rúa Portela, nº 12, interior.
36205 Vigo.
Pontevedra.
Duración: 20 horas teórico/prácticas e 1 hora de avaliación.
Horario: en horario das 16.00 ás 21.15 h.
Nº de prazas: máximo 25 alumnos.
Presentación de solicitudes:
Centro de Formación Ica, S.L., rúa Portela nº 12, interior (O Calvario), 36205 Vigo, Pontevedra, tel. 986 37 77 79, fax 986 26 53 00.
Criterio de selección: por rigorosa orde de recepción da solicitude.
RESOLUCIÓN do 27 de decembro de 2012 pola que se lles dá publicidade ás axudas concedidas ao abeiro da Orde do 8 de xuño de 2012 (Diario Oficial de Galicia número 119, do 22 de xuño), de subvencións a asociacións, fundacións e entidades culturais sen ánimo de lucro para o equipamento e a mellora dos seus locais, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2007-2013, e se procede á súa convocatoria para o ano 2012.
Consellería de Cultura, Educación e Ordenación Universitaria — III. Outras disposicións — 17/01/2013

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Por tanto,
Ordenar a publicación no Diario Oficial de Galicia das subvencións concedidas con cargo á aplicación orzamentaria 15.20.432B. 781.0. Subvencións a asociacións, fundacións e entidades culturais sen ánimo de lucro para o equipamento e mellora dos seus locais.
Santiago de Compostela, 27 de decembro de 2012
RESOLUCIÓN do 27 de decembro de 2012 pola que se lles dá publicidade ás axudas concedidas ao abeiro da Orde do 30 de maio de 2012 (Diario Oficial de Galicia número 112, do 13 de xuño), de subvencións a concellos de Galicia e ás súas entidades públicas con personalidade xurídica propia para o equipamento e a mellora das instalacións e dos locais utilizados para a realización de actividades culturais, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2007-2013, e se procede á súa convocatoria para o ano 2012.
Consellería de Cultura, Educación e Ordenación Universitaria — III. Outras disposicións — 17/01/2013

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das subvencións concedidas coa expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Por tanto,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 15.20.432B.760.0. Subvencións a concellos de Galicia e ás súas entidades públicas con personalidade xurídica propia, para o equipamento e a mellora das instalacións e dos locais utilizados para a realización de actividades culturais.
Santiago de Compostela, 27 de decembro de 2012
CORRECCIÓN de erros. Resolución do 2 de xaneiro de 2013 pola que se fixan os feitos impoñibles e límites cuantitativos dos supostos en que o persoal funcionario da escala técnica de finanzas poderá realizar totalmente e ultimar as actuacións inspectoras en que interveña.
Axencia Tributaria de Galicia — III. Outras disposicións — 15/01/2013

Advertido un erro na citada resolución, na súa versión en lingua galega, publicada no
Diario Oficial de Galicia
número 8, do 11 de xaneiro, cómpre facer a oportuna corrección:
Na páxina 1004, na antepenúltima liña, onde di: «...cando o ben hereditario...», debe dicir: «...cando a masa hereditaria...».
ORDE do 27 de decembro de 2012 pola que se resolve a convocatoria do 9 de maio de 2012 pola que se convocan axudas económicas para o alumnado que realiza formación práctica en centros de traballo.
Consellería de Cultura, Educación e Ordenación Universitaria — III. Outras disposicións — 15/01/2013

Unha vez realizados os trámites que figuran na Orde do 9 de maio de 2012 (DOG do 14 de maio) pola que se convocan axudas económicas para o alumnado que realiza formación práctica en centros de traballo.
Vista a proposta de adxudicación da Dirección Xeral de Educación, Formación Profesional e Innovación Educativa, segundo as previsións dos artigos 5 e 9 da orde de convocatoria e de conformidade co disposto no seu artigo 10,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2012, prazo outubro, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria, na Vicepresidencia e Consellería de Presidencia, Administracións Públicas e Xustiza, Oficina de Atención ao Cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición perante a Consellería de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de decembro de 2012
RESOLUCIÓN do 4 de xaneiro de 2013, da Secretaría Xeral Técnica da Consellería do Medio Rural e do Mar, pola que se dá publicidade aos convenios de colaboración subscritos por esta consellería no segundo cuadrimestre do ano 2012.
Consellería do Medio Rural e do Mar — III. Outras disposicións — 15/01/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no segundo cuadrimestre do ano 2012 pola Consellería do Medio Rural e do Mar que se incorpora como anexo a esta resolución.
Santiago de Compostela, 4 de xaneiro de 2013
RESOLUCIÓN do 14 de xaneiro de 2013, da Secretaría Xeral para o Turismo, pola que se lles dá publicidade aos convenios de colaboración subscritos por esta secretaría xeral no terceiro cuadrimestre do ano 2012.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/01/2013

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no cuadrimestre anterior.
En consecuencia, e para darlle cumprimento á citada obriga,
Artigo único
Darlle publicidade á relación dos convenios de colaboración subscritos pola Secretaría Xeral para o Turismo nos meses de setembro, outubro, novembro e decembro do ano 2012, que se incorpora como anexo a esta resolución.
Santiago de Compostela, 14 de xaneiro de 2013
RESOLUCIÓN do 14 de xaneiro de 2013 pola que se modifica parcialmente a Resolución do 22 de novembro de 2012 pola que se resolve a concesión das axudas de apoio á etapa predoutoral do Plan galego de investigación, innovación e crecemento 2011-2015 (Plan I2C) para o ano 2012, e se procede á súa convocatoria.
Consellería de Cultura, Educación e Ordenación Universitaria — III. Outras disposicións — 22/01/2013

A Orde do 18 de xullo de 2012 (DOG núm. 140, do 23 de xullo) establece as bases polas que se rexe a concesión das axudas de apoio á etapa predoutoral, no marco do Plan galego de investigación, innovación e crecemento 2011-2015 (Plan I2C) para o ano 2012, en réxime de concorrencia competitiva.
A Resolución do 22 de novembro de 2012 (DOG núm. 227, do 28 de novembro) adxudica as axudas predoutorais ás universidades do Sistema universitario galego (SUG) que contraten os solicitantes que aparecen na dita resolución.
No artigo 13 da orde de convocatoria establécese que, no caso de que se produza algunha renuncia, se poderán adxudicar as axudas aos solicitantes da lista de agarda, sempre que a renuncia se produza dentro do prazo de catro meses a partir da data de resolución, sen que en ningún caso o período correspondente á substitución poida ir máis alá da data xeral de finalización indicada para os contratos no artigo 1 da Orde do 31 de outubro de 2012, pola que se modifica, no relativo á duración, ás anualidades e ás datas de xustificación, a Orde do 18 de xullo de 2012.
En consecuencia, atendendo ás renuncias recibidas na Consellería de Cultura, Educación e Ordenación Universitaria presentadas por dúas solicitantes concedidas na modalidade A,
Primeiro. Aceptar as renuncias presentadas na modalidade A polas solicitantes que se relacionan no anexo I.
Segundo. Adxudicar a axuda ás solicitantes da lista de agarda da modalidade A que se relacionan no anexo II.
Terceiro. Os novos contratos deberán formalizarse no prazo dun mes desde a data desta resolución.
Cuarto. Manter a nova lista de agarda resultante na modalidade A, que se relaciona no anexo III, ata o remate do prazo fixado no artigo 13 das bases da convocatoria, establecido para posibles substitucións.
Quinto. As listas de concedidos e de agarda das modalidade B e C mantéñense tal como se publicaron na Resolución do 22 de novembro de 2012.
Sexto. Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da publicación da resolución no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 14 de xaneiro de 2013
Modalidade A:
Modalidade A:
Modalidade A:
RESOLUCIÓN do 15 de xaneiro de 2013, da Secretaría Xeral para o Turismo, pola que se dá publicidade das axudas concedidas ao abeiro da Resolución do 22 de maio de 2012 pola que se establecen as bases reguladoras para a concesión de subvencións, en réxime de concorrencia competitiva, a actuacións de mellora dos campamentos de turismo en Galicia, e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013 (DOG núm. 102, do 30 de maio de 2012), modificada pola Resolución do 23 de outubro de 2012 (DOG núm. 207, do 30 de outubro).
Vicepresidencia e Consellería de Presidencia, Administracións Públicas e Xustiza — III. Outras disposicións — 25/01/2013

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 04.80.761A.770.0, código do proxecto 2007 00372, ao abeiro da Resolución do 22 de maio de 2012 pola que se establecen as bases reguladoras para a concesión de subvencións, en réxime de concorrencia competitiva, a actuacións de mellora dos campamentos de turismo en Galicia, e se procedá á súa convocatoria para o ano 2012. Estas subvencións están cofinanciadas ao 80 % polo Fondo Europeo de Desenvolvemento Rexional, a través do programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Santiago de Compostela, 15 de xaneiro de 2013
Subvencións para actuacións de mellora dos campamentos de turismo en Galicia:
RESOLUCIÓN do 15 de xaneiro de 2013, da Secretaría Xeral para o Turismo, pola que se dá publicidade das axudas concedidas ao abeiro da Resolución do 22 de maio de 2012 pola que se establecen as bases reguladoras para a concesión, en réxime de concorrencia competitiva, das subvencións a axencias de viaxe para a promoción e comercialización do destino Galicia, e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013 (DOG núm. 102, do 30 de maio de 2012), modificada pola Resolución do 23 de outubro de 2012 (DOG núm. 207, do 30 de outubro).
Vicepresidencia e Consellería de Presidencia, Administracións Públicas e Xustiza — III. Outras disposicións — 25/01/2013

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 04.80.761A.770.0, código do proxecto 2007 00372, ao abeiro da Resolución do 22 de maio de 2012 pola que se establecen as bases reguladoras para a concesión, en réxime de concorrencia competitiva, das subvencións a axencias de viaxe para a promoción e comercialización do destino Galicia, e se procede á súa convocatoria para o ano 2012. Estas subvencións están cofinanciadas ao 80 % polo Fondo Europeo de Desenvolvemento Rexional, a través do programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Santiago de Compostela, 15 de xaneiro de 2013
Subvencións a axencias de viaxe para a promoción e comercialización do destino Galicia:
RESOLUCIÓN do 15 de xaneiro de 2013, da Secretaría Xeral para o Turismo, pola que se dá publicidade das axudas concedidas ao abeiro da Resolución do 4 de xuño de 2012 pola que se establecen as bases reguladoras para a concesión, en réxime de concorrencia competitiva, das subvencións destinadas a incentivar o turismo activo, actividades de lecer e tempo libre, e se procede á súa convocatoria para o ano 2012, cofinanciadas polo Fondo Europeo de Desenvolvemento Rexional no marco do programa operativo Feder Galicia 2007-2013 (DOG núm. 107, do 6 de xuño de 2012), modificada pola Resolución do 23 de outubro de 2012 (DOG núm. 207, do 30 de outubro).
Vicepresidencia e Consellería de Presidencia, Administracións Públicas e Xustiza — III. Outras disposicións — 25/01/2013

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 04.80.761A.770.0, código do proxecto 2007 00372, ao abeiro da Resolución do 4 de xuño de 2012 pola que se establecen as bases reguladoras para a concesión, en réxime de concorrencia competitiva, das subvencións destinadas a incentivar o turismo activo, actividades de lecer e tempo libre, e se procede á súa convocatoria para o ano 2012. Estas subvencións están cofinanciadas ao 80 % polo Fondo Europeo de Desenvolvemento Rexional, a través do programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Santiago de Compostela, 15 de xaneiro de 2013
Subvencións destinadas a incentivar o turismo activo, actividades de lecer e tempo libre:
ORDE do 14 de xaneiro de 2013 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa e a súa ría.
Consellería do Medio Rural e do Mar — II. Autoridades e persoal — 23/01/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de María Villaronga Chazo como vogal no Consello de Administración da Autoridade Portuaria de Vilagarcía de Arousa e a súa ría, en representación do Concello de Vilagarcía de Arousa, agradecéndolle os servizos prestados.
Santiago de Compostela, 14 de xaneiro de 2013
ORDE do 14 de xaneiro de 2013 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa e a súa ría.
Consellería do Medio Rural e do Mar — II. Autoridades e persoal — 23/01/2013

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do Concello de Vilagarcía de Arousa, o nomeamento de Jesús Longa Sánchez como vogal da Autoridade Portuaria de Vilagarcía de Arousa e a súa ría, en representación do citado concello.
Santiago de Compostela, 14 de xaneiro de 2013
RESOLUCIÓN do 9 de xaneiro de 2013 pola que se fixan as porcentaxes de reserva de solo para vivenda protexida.
Instituto Galego da Vivenda e Solo — III. Outras disposicións — 18/01/2013

A Lei 8/2012, do 29 de xuño, de vivenda de Galicia, publicada no DOG do 24 de xullo, na súa disposición adicional novena modificou o artigo 47.11 da Lei 9/2002, do 30 de decembro, de ordenación urbanística e protección do medio rural de Galicia, e estableceu que, co obxecto de adecuar a porcentaxe de reserva total dos concellos de solo para vivenda protexida (PRTC) daqueles concellos en que o plan xeral fixe unha reserva baseada nos datos estimados de demanda, o Instituto Galego da Vivenda e Solo publicará anualmente, mediante resolución, a porcentaxe de reserva aplicable a cada concello con base nos inscritos no Rexistro Único de Demandantes de Vivenda da Comunidade Autónoma de Galicia, así como a porcentaxe media para o conxunto da Comunidade Autónoma.
Por todo o anterior,
Primeiro. Fixar as porcentaxes de reserva de solo para vivenda protexida aplicables a cada concello, así como a porcentaxe media para o conxunto da Comunidade Autónoma, con base no número de inscritos como solicitantes de vivendas protexidas no Rexistro Único de Demandantes de Vivenda da Comunidade Autónoma de Galicia.
En aplicación da dita disposición adicional novena da Lei 8/2012, de vivenda de Galicia, estarán exentos das reservas de solo aqueles concellos que conten con menos de 5.000 habitantes inscritos no Padrón municipal no momento da aprobación inicial do plan xeral, cando este non conteña previsión para novos desenvolvementos urbanísticos en solos clasificados como urbanos non consolidados e urbanizables que superen as cinco vivendas por cada 1.000 habitantes e ano, tomando como referencia o número de anos que se fixe como horizonte do plan.
Segundo. Ordenar a publicación das ditas porcentaxes como anexo desta resolución e na páxina web do Instituto Galego da Vivenda e Solo (IGVS).
Santiago de Compostela, 9 de xaneiro de 2013
DECRETO 8/2013, do 17 de xaneiro, polo que se nomea director da Axencia Tributaria de Galicia a Ulpiano Leandro Villanueva Rodríguez.
Consellería de Facenda — II. Autoridades e persoal — 18/01/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 16.1 do estatuto da Axencia Tributaria de Galicia, aprobado polo Decreto 202/2012, do 18 de outubro, polo que se crea a Axencia Tributaria de Galicia e se aproba o seu estatuto, por proposta da conselleira de Facenda, e logo de deliberación do Consello da Xunta de Galicia, na súa reunión do día dezasete de xaneiro de dous mil trece,
Nomeo director da Axencia Tributaria de Galicia a Ulpiano Leandro Villanueva Rodríguez.
Santiago de Compostela, dezasete de xaneiro de dous mil trece
DECRETO 7/2013, do 17 de xaneiro, polo que se nomea directora xeral de Proxectos e Fondos Europeos a Ana María Cores González.
Consellería de Facenda — II. Autoridades e persoal — 18/01/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Facenda, e logo de deliberación do Consello da Xunta de Galicia, na súa reunión do día dezasete de xaneiro de dous mil trece,
Nomeo directora xeral de Proxectos e Fondos Europeos a Ana María Cores González.
Santiago de Compostela, dezasete de xaneiro de dous mil trece
DECRETO 6/2013, do 17 de xaneiro, polo que se nomea secretaria xeral para o Turismo a María Nava Castro Domínguez.
Vicepresidencia e Consellería de Presidencia, Administracións Públicas e Xustiza — II. Autoridades e persoal — 18/01/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente e conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezasete de xaneiro de dous mil trece,
Nomeo secretaria xeral para o Turismo a María Nava Castro Domínguez.
Santiago de Compostela, dezasete de xaneiro de dous mil trece
RESOLUCIÓN do 4 de xaneiro de 2013 pola que se lles dá publicidade aos convenios de colaboración subscritos por esta axencia no terceiro cuadrimestre do ano 2012.
Axencia Galega de Infraestruturas — III. Outras disposicións — 18/01/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega, imponlle a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas no terceiro cuadrimestre do ano 2012 que se incorpora como anexo a esta resolución.
Santiago de Compostela, 4 de xaneiro de 2013
CORRECCIÓN de erros. Resolución do 8 de xaneiro de 2013 pola que se fan públicos os convenios de colaboración asinados por este ente público no terceiro cuadrimestre do ano 2012.
Portos de Galicia — III. Outras disposicións — 24/01/2013

Advertido erro na referida resolución publicada no Diario Oficial de Galicia número 12, do 17 de xaneiro de 2013, cómpre facer a seguinte corrección:
– Na páxina 1372, no anexo, na sexta fila, cuarta columna, respecto á achega económica de Portos de Galicia no convenio entre este ente público e COGAMI, onde di: «Non ten», debe dicir: «4.000 €».
RESOLUCIÓN do 10 de xaneiro de 2013, da Secretaría Xeral Técnica da Consellería de Medio Ambiente, Territorio e Infraestruturas, pola que se lles dá publicidade aos convenios de colaboración subscritos por esta consellería no terceiro cuadrimestre de 2012.
Consellería de Medio Ambiente, Territorio e Infraestruturas — III. Outras disposicións — 24/01/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xullo), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Consellería de Medio Ambiente, Territorio e Infraestruturas no terceiro cuadrimestre do ano 2012 e que se incorpora como anexo a esta resolución.
Santiago de Compostela, 10 de xaneiro de 2013
RESOLUCIÓN do 16 de xaneiro de 2013, da Secretaría Xeral da Igualdade, pola que se lles dá publicidade aos convenios e acordos de colaboración subscritos no terceiro cuadrimestre de 2012.
Vicepresidencia e Consellería de Presidencia, Administracións Públicas e Xustiza — III. Outras disposicións — 24/01/2013

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios e acordos de colaboración subscritos pola Secretaría Xeral da Igualdade no terceiro cuadrimestre de 2012, os cales se relacionan no anexo a esta resolución.
Santiago de Compostela, 16 de xaneiro de 2013
RESOLUCIÓN do 15 de xaneiro de 2013, da Secretaría Xeral Técnica da Consellería de Cultura, Educación e Ordenación Universitaria, pola que se lles dá publicidade aos convenios de colaboración subscritos por esta consellería no terceiro cuadrimestre do ano 2012.
Consellería de Cultura, Educación e Ordenación Universitaria — III. Outras disposicións — 24/01/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño), imponlle a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade a unha segunda relación dos convenios subscritos pola Consellería de Cultura, Educación e Ordenación Universitaria nos meses de setembro, outubro, novembro e decembro do ano 2012 e que se incorpora como anexo a esta resolución.
Santiago de Compostela, 15 de xaneiro de 2013
DECRETO 5/2013, do 17 de xaneiro, polo que se dispón que cese Carlos Enrique Rodríguez Sánchez como director xeral de Tributos.
Consellería de Facenda — II. Autoridades e persoal — 18/01/2013

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Facenda, e logo de deliberación do Consello da Xunta de Galicia, na súa reunión do día dezasete de xaneiro de dous mil trece,
Que cese, por petición propia, Carlos Enrique Rodríguez Sánchez como director xeral de Tributos, agradecéndolle os servizos prestados.
Santiago de Compostela, dezasete de xaneiro de dous mil trece
RESOLUCIÓN do 12 de decembro de 2012 pola que se publica o plan de estudos da titulación de grao en Consultoría e Xestión da Información.
Universidade de Vigo — III. Outras disposicións — 28/01/2013

Unha vez obtida a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro),
E para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da comunidade autónoma, esta reitoría
Publicar o plan de estudos conducente á obtención do título universitario oficial de graduado ou graduada en Consultoría e Xestión da Información pola Universidade de Vigo que se recolle no anexo a esta resolución.
Vigo, 12 de decembro de 2012
* A elixir un.
Optativas: a escoller un total de cinco (30 ECTS) dunha oferta de dez materias (60 ECTS).
Sem.: semestre.
RESOLUCIÓN do 12 de decembro de 2012 pola que se publica a modificación da Resolución do 15 de outubro de 2010, de publicación do plan de estudos de graduado/a en Educación Infantil.
Universidade de Vigo — III. Outras disposicións — 28/01/2013

Unha vez obtida a verificación da ampliación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA), esta reitoría
Publicar a modificación da Resolución do 15 de outubro de 2010 (BOE do 3 de novembro), pola que se publicou o plan de estudos conducente á obtención do título de graduado ou graduada en Educación Infantil pola Universidade de Vigo para os centros propios da Facultade de Ciencias da Educación de Ourense e da Facultade de Ciencias da Educación e do Deporte de Pontevedra, para incluír a organización temporal do plan de estudos que vai seguir o alumnado da Escola Universitaria de Profesorado de Educación Xeral Básica María Sedes Sapientiae de Vigo (centro adscrito), que se recolle no anexo a esta resolución.
Vigo, 12 de decembro de 2012
Os cursos primeiro, segundo e terceiro teñen a mesma organización temporal do plan de estudos publicado por Resolución do 15 de outubro de 2010 (BOE do 3 de novembro).
** Para poder obter a mención, deberán cursarse cando menos 6 ECTS da parte específica do Practicum relacionada coa mención elixida.
Optatividade: a escoller un total de catro (24 ECTS) dunha oferta de sete materias (42 ECTS).
Sem.: semestre.
RESOLUCIÓN do 12 de decembro de 2012 pola que se publica a modificación da Resolución do 15 de outubro de 2010, de publicación do plan de estudos de graduado/a en Educación Primaria.
Universidade de Vigo — III. Outras disposicións — 29/01/2013

Unha vez obtida a verificación da ampliación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación (ANACA), esta reitoría
Publicar a modificación da Resolución do 15 de outubro de 2010 (BOE do 1 de novembro), pola que se publicou o plan de estudos conducente á obtención do título de graduado ou graduada en Educación Primaria pola Universidade de Vigo para os centros propios da Facultade de Ciencias da Educación de Ourense e da Facultade de Ciencias da Educación e do Deporte de Pontevedra, para incluír a organización temporal do plan de estudos que debe seguir o alumnado da Escola Universitaria de Profesorado de Educación Xeral Básica María Sedes Sapientiae de Vigo (centro adscrito), que se recolle no anexo a esta resolución.
Vigo, 12 de decembro de 2012
Os cursos primeiro, segundo e terceiro teñen a mesma organización temporal do plan de estudos publicado pola Resolución do 15 de outubro de 2010 (BOE do 1 de novembro).
** Para poder obter a mención, deberán cursarse polo menos 6 ECTS da parte específica do Practicum relacionada coa mención elixida.
Optatividade: escollerase un total de catro (24 ECTS) dunha oferta de seis materias (36 ECTS).
Sem.: semestre.
RESOLUCIÓN do 12 de decembro de 2012 pola que se publica a modificación da Resolución do 15 de outubro de 2010, de publicación do plan de estudos de graduado/a en Enfermaría.
Universidade de Vigo — III. Outras disposicións — 29/01/2013

Unha vez obtida a verificación da ampliación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA), esta reitoría
Publicar a modificación da Resolución do 15 de outubro de 2010 (BOE do 1 de novembro), pola que se publicou o plan de estudos conducente á obtención do título de graduado ou graduada en Enfermaría pola Universidade de Vigo para os centros adscritos da Escola Universitaria de Enfermaría Meixoeiro (Servizo Galego de Saúde) de Vigo e da Escola Universitaria de Enfermaría Povisa de Vigo, para incluír a organización temporal do plan de estudos que seguirá o alumnado da Escola Universitaria de Enfermaría «Sergas» de Ourense e da Escola Universitaria de Enfermaría da Deputación Provincial de Pontevedra (centros adscritos), que se recolle no anexo a esta resolución.
Vigo, 12 de decembro de 2012
Os cursos primeiro, segundo e terceiro teñen a mesma organización temporal do plan de estudos publicado pola Resolución do 15 de outubro de 2010 (BOE do 1 de novembro).
Optatividade: a escoller un total de dúas (12 ECTS) dunha oferta de catro materias (24 ECTS).
Sem.: semestre.
RESOLUCIÓN do 12 de decembro de 2012 pola que se publica o plan de estudos da titulación de grao en Enxeñaría Agraria.
Universidade de Vigo — III. Outras disposicións — 29/01/2013

Unha vez obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación (ANACA),
Declarado o carácter oficial do título por Acordo do Consello de Ministros do 12 de novembro de 2010, publicado mediante Resolución da Secretaría Xeral de Universidades do 22 de novembro de 2010 (BOE do 16 de decembro), e para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, que establece que os reitores e as reitoras das universidades deberán ordenar a publicación no
Boletín Oficial del Estado
e no diario oficial da comunidade autónoma, esta reitoría
Publicar o plan de estudos conducente á obtención do título universitario oficial de graduado ou graduada en Enxeñaría Agraria pola Universidade de Vigo, que se recolle no anexo a esta resolución.
Vigo, 12 de decembro de 2012
Optativas: deberase elixir obrigatoriamente unha das mencións ofertadas. Para obter a mención teranse que cursar os 48 ECTS optativos correspondentes ao itinerario da mención elixida e 12 ECTS a escoller entre Prácticas Externas e 6 ECTS da mención non elixida ou 12 ECTS da mención non elixida.
Sem.: semestre.
RESOLUCIÓN do 17 de decembro de 2012 pola que se realiza unha addenda e se prorroga a encomenda ao Consorcio Galego de Servizos de Igualdade e Benestar das xestións para a construción de escolas infantís 0-3 nos concellos de Boiro, Burela, O Carballiño, Fene, A Laracha, Malpica, Marín, Moaña, Oza-Cesuras, Porto do Son, Redondela, Ribadeo, Verín, Tomiño e Vilagarcía de Arousa.
Consellería de Traballo e Benestar — III. Outras disposicións — 29/01/2013

Coa finalidade de dar cumprimento ao disposto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a publicar no
Diario Oficial de Galicia
a addenda e prórroga da encomenda da Consellería de Traballo e Benestar ao Consorcio Galego de Servizos de Igualdade e Benestar das xestións para a construción de escolas infantís 0-3 nos concellos de Boiro, Burela, O Carballiño, Fene, A Laracha, Malpica, Marín, Moaña, Oza-Cesuras, Porto do Son, Redondela, Ribadeo, Verín, Tomiño e Vilagarcía de Arousa, realizada mediante Resolución do 8 de agosto de 2012 (
Diario Oficial de Galicia
número 175, do 13 de setembro).
Addenda: introdúcese unha nova redacción ao ordinal segundo, letra a), punto tres, da Resolución do 8 de agosto, que queda da seguinte forma: «O compromiso expreso do concello de subscribir un convenio de xestión, que non supoña incremento de gasto para a Xunta de Galicia, co obxecto de atender os gastos de funcionamento do equipamento unha vez construído».
Prazo de vixencia: prorrogase a vixencia establecida no ordinal sexto da Resolución do 8 de agosto, que se estende ata o 31 de decembro de 2013.
Santiago de Compostela, 17 de decembro de 2012
RESOLUCIÓN do 19 de decembro de 2012 pola que se realiza unha addenda á encomenda ao Consorcio Galego de Servizos de Igualdade e Benestar das xestións para a construción das escolas infantís 0-3 nos concellos de Ames, O Corgo, Muros, Oroso, Pazos de Borbén, Ponteareas, Pontedeume, O Porriño, Salvaterra de Miño, Touro, Vilanova de Arousa e Xinzo de Limia.
Consellería de Traballo e Benestar — III. Outras disposicións — 29/01/2013

Coa finalidade de dar cumprimento ao disposto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a publicar no Diario Oficial de Galicia a addenda á encomenda da Consellería de Traballo e Benestar ao Consorcio Galego de Servizos de Igualdade e Benestar das xestións para a construción de escolas infantís 0-3 nos concellos de Ames, O Corgo, Muros, Oroso, Pazos de Borbén, Ponteareas, Pontedeume, O Porriño, Salvaterra de Miño, Touro, Vilanova de Arousa e Xinzo de Limia, realizada mediante Resolución do 8 de agosto de 2012 (Diario Oficial de Galicia número 166, do 31 de agosto).
Addenda: introdúcese unha nova redacción ao ordinal segundo, letra a), punto tres, da Resolución do 8 de agosto, que queda da seguinte forma: «O compromiso expreso do concello de subscribir un convenio de xestión, que non supoña incremento de gasto para a Xunta de Galicia, co obxecto de atender os gastos de funcionamento do equipamento unha vez construído».
Prazo de vixencia: modifícase a vixencia establecida no ordinal sexto da Resolución do 8 de agosto, estendéndose esta ata que sexan acreditados os compromisos adquiridos por cada unha das partes e, en todo caso, non antes do 31 de marzo de 2013.
Santiago de Compostela, 19 de decembro de 2012
RESOLUCIÓN do 10 de xaneiro de 2013 pola que se publican os convenios de colaboración asinados no terceiro cuadrimestre de 2012.
Axencia Galega de Desenvolvemento Rural — III. Outras disposicións — 23/01/2013

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración que asinou a Axencia Galega de Desenvolvemento Rural no terceiro cuadrimestre de 2012 e que figuran no anexo.
Santiago de Compostela, 10 de xaneiro de 2013
RESOLUCIÓN do 8 de xaneiro de 2013, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
Consellería de Sanidade — III. Outras disposicións — 23/01/2013

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo lles comunicarán aos organismos responsables, na comunidade autónoma, a homologación dos ditos cursos, e, no seu artigo 9, a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai a realizar.
En consecuencia, anúnciase a realización dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol e Calidade Alimentaria, S.L.U., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas de uso ambiental e na industria alimentaria, nivel cualificado.
2. Entidade organizadora.
Biocontrol e Calidade Alimentaria, S.L.U.
3. Datas.
Os días 15, 17, 19, 22, 24, 26 e 30 de abril e 2, 3, 6, 8 e 10 de maio de 2013.
4. Lugar de celebración.
Instalacións de Biocontrol e Calidade Alimentaria, S.L.U.
Avda. Primo de Rivera nº 4, 2º local 6-7.
15006 A Coruña.
5. Número de prazas.
Máximo 20 alumnos.
6. Destinatarios.
Todo o persoal auxiliar dos servizos de aplicación de biocidas de uso ambiental e na industria alimentaria, non clasificados como moi tóxicos, e o persoal de establecementos.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo o modelo anexo.
9. Programa.
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente con que lle poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel cualificado.
Santiago de Compostela, 8 de xaneiro de 2013
RESOLUCIÓN do 16 de xaneiro de 2013, da Dirección Xeral de Industria, Enerxía e Minas, pola que se dá publicidade dos beneficiarios das axudas concedidas ao abeiro da Orde do 3 de abril de 2012 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2012 (IN519B).
Consellería de Economía e Industria — III. Outras disposicións — 29/01/2013

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 47/2006, do 30 de xuño, de transparencia e boas prácticas na Administración pública galega, no artigo 23 da Orde do 3 de abril de 2012 pola que se establecen as bases reguladoras para a concesión, en réxime de concorrencia competitiva das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2012 (IN519B), e unha vez esgotado o período de vixencia para a listaxe de espera para potenciais beneficiarios, procédese por medio desta resolución á publicación do extracto das axudas outorgadas pola Consellería de Economía e Industria ao abeiro da dita orde.
a) Norma reguladora da convocatoria: Orde do 3 de abril de 2012 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2012 (IN519B).
b) Aplicación orzamentaria: 08.04.-732A.760.0.
c) Crédito orzamentario: 2.412.514,73 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 16 de xaneiro de 2013